આ તથ્યને આપણે નકારી નહીં શકીએ કે આપણે એક સામાજીક પ્રાણી છીએ. આથી આ સત્યને યથાસંભવ પૂર્ણતાની નજીક લાવીએ. ઈશ્વરની રચનાનું એક અંગ હોવાને કારણે બધાની સાથે આપણે આપણા સંબંધ એક સમાન રાખવા જોઈએ. સાધના કરી આપણે આપણી પ્રકૃતિને પરિષ્કૃત કરવાની આવશ્યકતા છે જેનાથી આપણે એક સભ્ય સુસંસ્કૃત નાગરિક બની શકીએ. આપણે અહંનો ત્યાગ કરી એક એવા સાચા માનવ બની શકીએ, જેમાં બુદ્ધિમાની, મિત્રતા અને દયાળુતા હોય. આપણામાં એવું કરવાની શક્તિ છે. આપણી આધ્યાત્મિકતા ત્યારે જ પૂર્ણ થશે.